[Video] Só lyk Tiger Woods toe polisie hom aftrek | Maroela Media
Maroela Media het vroeër berig Woods (41) is omstreeks 03:00 Dinsdag naby sy huis in Jupiter, Florida, vasgetrek en omstreeks 07:00 by ŉ plaaslike gevangenis “ingeboek”, maar ŉ paar uur later sonder enige borgtog weer vrygelaat.
Hy het later ŉ verklaring uitgereik waarin hy ontken dat hy onder die invloed van alkohol was ten tyde van sy inhegtenisneming. Volgens die gholfster het hy bloot ŉ “onverwagse reaksie” op voorskrifmedikasie gehad.
Op die beeldmateriaal kan egter gesien word hoe Woods die nugterheidstoets dop soos hy wankelrig op ŉ reguit wit lyn in die pad probeer loop.
Volgens ŉ polisieverklaring was hy aan die slaap agter die stuur van die motor toe hy voorgekeer en sy motor van die pad afgetrek is.
Woods het egter ten sterkste ontken dat die voorval enigiets met alkohol te make gehad het.
“Ek wil hê die publiek moet weet dat alkohol nie betrokke was nie. Wat gebeur het, was ŉ onverwagse reaksie op voorskrifmedikasie. Ek het nie besef die mengsel van medikasie kan my so erg aantas nie. Ek wil met my hele hart om verskoning vra aan my familie, vriende en aanhangers. Ek verwag ook meer van myself. Ek sal alles in my vermoë doen om seker te maak dat dit nooit weer gebeur nie.”
Woods het gehoop om in 2017 terug te keer na professionele gholf, maar het hom vroeër aan die meesterstoernooi in Augusta onttrek.
Kyk as hy nie onder die prop was daar nie, is my naam ”Boggom”
As hy dan medisyne gedrink het, seker omdat hy siek was, wat het hy 3 uur die oggend op die pad gemaak?
As dit hom dan so aangetas het, sou hy soos n klip geslaap het!!!
Neewat party mense kom maar net weg met moord en ander nie. Geld het seker gepraat!!!
So jy glo nie hy het medisyne gedrink nie? Wie sal weet? Ek dink dat dit waarskynlik wel ‘n mengsel van medikasie was wat hom aangetas het.
Dit is duidelik dat jy nog nooit van Boegoe Brandewyn gehoor het nie!
Hoe nou? “Sy motor van die pad afgetrek is” terwyl ‘n video vandag op oorsese nuus wys waar die polisie hom nader met sy voertuig half van die pad af, regter rigtingwyser lig is aan en die remligte is ook aan terwyl die enjin luier maar hy is in droomland. Daar word ook gemeld dat die alkoholtoets NUL is.
Iewers is iemand besig met stories wat nie heeltemal reg is. Moet net nie dink dat ek sy optrede goedpraat wat ook sy verlede betref.
Ook maar mens ook maar dors Goed onder die prop
Toets · 2 jaar gelede
Watse wit strepe is daar in die pad? Hier by ons is nie sulke goete. Hier word jy getoets deur te kyk of jy om die slaggat loop of in dit trap.
Loshande die geduldigste spietkop wat ek nog ooit gesien het.
Dìt was my gevolgtrekking ook :-)
Net ‘n lastige systappie …
Die wind was sterk en erg gewaai daardie aand.
Kon toe nie sy beste voetjie voorsit, as dit Suid Afrika was kon hy met ‘n bribe weggekom het
Aag ou Tiger, waarvoor om verskoning vra, jy is maar net mens? Waarom mense so behep is met wat ander van hulle dink is vir my so sinnelose mors van tyd.
Die kar wat Tiger ry het n sensor in wat as jy oor die “limit” is skakel hy eers jou rigtingwysers aan en as jy nie stilhou nie stop die kar vanself en jy ry nie verder nie. My kar het dit ook in.
Wouter, watter motor het jy? Of maak jy nou grappies?
Ek het al gehoor hulle werk aan so n moontelike motor maar dink nie dit bestaan reeds nie.
Dis mos duidelik die man is onkapabel. Of dit nou drank of medisyne is. Is dit nou nodig dat hy deur die voetjie voor voetjie truuk moet gaan. Hy kan kwalik regop bly.
Cherokee, Boegoe brandewyn koop jy by die drankwinkel en nie by n apteek nie!!!
Daar is alkohol in.
Dink elkgeval dit kom nie in Amerika voor nie.
Wetgewing daar maak dit elkgeval teen die wet om medisyne wat jou kan aantas/ lomerig maak te gebruik en dan n voertuig te bestuur.
Poepdronk met sy Nike broek whaha ‘n Kaalvoet miljardêr
Ten minste is dit sonder enige twyfel dat die polisieman nie op enige sterk medikasie of gesuip by die werk was nie.